ཡང་སྐབས་དེར་བོད་དང་འབྲེལ་བའི་ས་ཁྲ་མི་འདྲ་བ་འགའ་ཤས་ཐོན་པའི་སྐོར་གྱི་དྲི་བར་༸གོང་ས་མཆོག་གིས་བཀའ་ལན་སྩལ་དོན།ཆབ་སྲིད་ཀྱི་ས་མཚམས་ནི་གཞུང་འཛིན་མི་སྣ་ཚོས་བཟོས་པ་ཞིག་ཡིན་སྟབས་རིག་གཞུང་གི་ས་མཚམས་མཚོན་ཐུབ་མིན་གཉིས་ཀ་ཡོད་ཆོགལོ་རྒྱུས་ཐོག་ནས་རྒྱ་ནག་རྒྱལ་པོ་ཆབ་སྲིད་ཀྱི་མངའ་དབང་ཐོག་དཔལ་ཡོན་ཆེ་ཞིང་།སོག་པོའི་རྒྱལ་པོ་དམག་ཐབས་ཐོག་དཔལ་ཡོན་རྒྱས་པ་དང་།བོད་ཀྱི་རྒྱལ་པོ་ཆོས་ཕྱོགས་ཐོག་དཔལ་ཡོན་ཧ་ཅང་རྒྱས་པར་གྲགས།དུས་ཡུན་འཁྱུག་ཙམ་རིང་སོག་པོས་རྒྱ་བོད་གཉིས་ཀར་དབང་སྒྱུར་བྱས་ཡོད།ཕྱོགས་གཞན་ཞིག་ནས་བོད་ཀྱི་ནང་ཆོས་དང་འབྲེལ་བའི་རིག་གཞུང་གི་ཤུགས་རྐྱེན་ཀིར་གྷི་སི་ཐན་དང་ཨབ་གྷ་ནི་སི་ཐན་།ཨི་རན་བཅས་བོད་ཀྱི་ནུབ་ཕྱོགས་ས་ཁུལ་ཁག་ཏུ་ཁྱབ་པ་མ་ཟད།ཤར་ཕྱོགས་རྒྱ་ནག་དང་།བྱང་ཕྱོགས་སོག་ཡུལ།ལྷོ་ཕྱོགས་སུ་ཧི་མ་ལ་ཡ་ས་ཁུལ་དང་འབར་མ་བཅས་སུའང་ཤུགས་ཆེ་ཁྱབ་པ་བྱུང་ཡོད།དེར་བརྟེན་བོད་ཀྱི་ཆབ་སྲིད་དབང་ཤུགས་ཀྱི་ཁྱབ་ཚད་ས་ཁྲ་ལས་ཆོས་དང་ལེགས་བྱང་ཁྱབ་ཚད་ཀྱི་ས་ཁྲ་དེ་ཧ་ཅང་ཁྱབ་ཚད་ཆེ་བ་ཡོད།ཅེས་བཀའ་སློབ་སྩལ།